Animatronički dinosauri u australskom muzeju oduševljavaju, ali i plaše posjetitelje
S ljudima koji su došli proslaviti ponovno otvaranje Prirodoslovnog muzeja Queenslanda "druže" se realistično napravljeni dinosauri
Graeme Potter, direktor muzeja Queenslanda, predstavio je novi Interaktivni centar Discovery, osmišljen za djecu školske dobi, a muzej je otvorio i izložbu fotografija, video materijala i eksponata u spomen poplava koje su pogodile tu regiju prije godinu dana Uoči ponovnog otvaranja nakon obnove Prirodoslovnog muzeja Queenslanda u Brisbaneu, priređena je velika zabava za javnost. Odbor za dobrodošlicu, koji se sastoji od animatroničkih dinosaura, oduševljava, ali i zastrašuje mlade posjetitelje, od kojih bi mnogi radije vidjeli ove životinje iza stakla. U 150 godina od otvaranja, ovaj je muzej izložio ogroman broj raznolikih eksponata. Tijekom godina, uzorci u prašnjavim staklenkama zamijenjeni su interaktivnim izlošcima i radionicama. Nakon višemjesečne obnove u koju je utrošeno 14 milijuna dolara, u muzeju je sada izloženo preko milijun eksponata. Otac jedne djevojčice kaže da su dinosauri malo previše realistični jer su zastrašili njegovu kćer. Graeme Potter, direktor muzeja Queenslanda, predstavio je novi Interaktivni centar Discovery, osmišljen za djecu školske dobi: "Ovo je mjesto koje djeca mogu istraživati, na kojem mogu naučiti nešto novo i dobro se zabaviti." U muzeju se može pogledati i posebna izložba fotografija, video materijala i eksponata u spomen poplava koje su pogodile tu regiju prije godinu dana. Direktor muzeja kaže da je ta izložba simbol nade i napretka: "Na ovu prvu godišnjicu željeli smo obilježiti napredak kojeg su postigle zajednice jugoistočnog Queenslanda u posljednjih dvanaest mjeseci." "One će uvijek biti integralni dio povijesti Queenslanda," kazala je ona.